12.12.2022
SL
Uradni list Evropske unije
L 318/117
(4)
Izvedbeni sklep Komisije (EU) 2022/728 (6) je bil naslovljen na Belgijo, Nemčijo, Grčijo, Francijo, Ciper, Latvijo, Luksemburg, Malto, Nizozemsko, Romunijo in Švedsko.
V navedenem sklepu je Komisija ugotovila, da cilji uspešnosti glede stroškovne učinkovitosti na rutah, vključeni v osnutek načrta izvedbe za tretje referenčno obdobje, ki ga je predložila Švedska, niso skladni z vseevropskimi cilji uspešnosti, in izdala priporočila za revizijo navedenih ciljev.
(5)
V odziv na rusko vojno agresijo proti Ukrajini, ki se je začela 24. februarja 2022, je Unija sprejela omejevalne ukrepe, s katerimi je ruskim letalskim prevoznikom, zrakoplovom, registriranim v Rusiji, ter zrakoplovom, ki niso registrirani v Rusiji in so v lasti ali zakupu ali pod drugim nadzorom katere koli ruske fizične ali pravne osebe, subjekta ali organa, prepovedala pristanek na ozemlju Unije, vzletanje z njega ali prelete čezenj.
Navedeni omejevalni ukrepi in protiukrepi, ki jih je sprejela Rusija, so privedli do sprememb v zračnem prometu v evropskem zračnem prostoru.
Nekatere države članice, vključno s Švedsko, je močno prizadelo znatno zmanjšanje števila preletov v zračnem prostoru, za katerega so odgovorne.
Vendar je učinek na število letov, ugotovljen na ravni Unije, omejen v nasprotju z velikim upadom zračnega prometa po vsej Evropi, ki je bil posledica izbruha pandemije COVID-19.
(6)
Švedska je 13. julija 2022 Komisiji v oceno predložila revidirani osnutek načrta izvedbe za tretje referenčno obdobje (v nadaljnjem besedilu: revidirani osnutek načrta izvedbe).
(7)
Organ za oceno uspešnosti, ki Komisiji pomaga pri izvajanju načrta izvedbe v skladu s členom 11(2) Uredbe (ES) št.
549/2004, je Komisiji predložil poročilo z nasveti glede ocene revidiranega osnutka načrta izvedbe.
(8)
V skladu s členom 15(1) Izvedbene uredbe (EU) 2019/317 je Komisija ob upoštevanju lokalnih okoliščin ocenila skladnost lokalnih ciljev uspešnosti iz revidiranega osnutka načrta izvedbe, in sicer na podlagi meril za ocenjevanje iz Priloge IV, točka 1, k navedeni izvedbeni uredbi.
Komisija je za vsako ključno področje uspešnosti in z njim povezane cilje uspešnosti oceno dopolnila s pregledom elementov iz Priloge IV, točke 2, k navedeni izvedbeni uredbi.
(9)
V osnovni napovedi prometa službe Eurocontrola za statistiko in napovedi (STATFOR), objavljeni junija 2022, so upoštevane spremenjene okoliščine iz uvodne izjave (5).
Na podlagi navedene napovedi Komisija ugotavlja, da bo v preostanku tretjega referenčnega obdobja promet na Švedskem še naprej precej okrnjen zaradi ruske vojne agresije proti Ukrajini.
Ker navedene spremenjene okoliščine pomembno vplivajo na cilje uspešnosti iz revidiranega osnutka načrta izvedbe, bi jih bilo treba upoštevati pri oceni lokalnih ciljev uspešnosti, vključenih v revidirani osnutek.
OCENA KOMISIJE
Ocena ciljev uspešnosti na ključnem področju uspešnosti glede varnosti
(10)
Kar zadeva ključno področje uspešnosti glede varnosti, je Komisija na podlagi merila iz Priloge IV, točka 1.1, k Izvedbeni uredbi (EU) 2019/317 ocenila skladnost ciljev, ki jih je Švedska predložila glede učinkovitosti varnostnega upravljanja izvajalcev navigacijskih služb zračnega prometa.
(11)
Lokalni cilji uspešnosti glede varnosti, ki jih je Švedska predlagala za glavnega izvajalca navigacijskih služb zračnega prometa (LFV) v zvezi z učinkovitostjo varnostnega upravljanja, razčlenjeni po ciljih varnostnega upravljanja in izraženi kot raven izvajanja, so:
(6) Izvedbeni sklep Komisije (EU) 2022/728 z dne 13. aprila 2022 o neskladnosti nekaterih ciljev uspešnosti iz osnutkov nacionalnih načrtov izvedbe in načrtov izvedbe na ravni funkcionalnih blokov zračnega prostora, ki so jih v skladu z Uredbo (ES) št.
549/2004 Evropskega parlamenta in Sveta predložili Belgija, Nemčija, Grčija, Francija, Ciper, Latvija, Luksemburg, Malta, Nizozemska, Romunija in Švedska, z vseevropskimi cilji uspešnosti za tretje referenčno obdobje ter o določitvi priporočil za revizijo navedenih ciljev (UL L 135, 12.5.2022, str. 4).